cyanic-selkie/wikianc huggingface dataset:
Μιανμάρ
Ο 20ος αιώνας
Κατά τη διάρκεια του Β΄ Παγκόσμιου πολέμου η Μιανμάρ βρίσκεται υπό ιαπωνική κατοχή (1942-45). Η χώρα απελευθερώνεται από τους Συμμάχους το 1944-45. Μετά από μια σειρά διαπραγματεύσεων μεταξύ της Βρετανίας και των βιρμανικών κομμάτων που είχαν συνασπιστεί στο σχηματισμό Αντιφασιστική Ένωση Λαϊκής Ελευθερίας, ανακηρύχθηκε η ανεξαρτησία της χώρας το 1947. Λίγους μήνες αργότερα, τον Ιούλιο του 1947, ξέσπασαν εμφύλιες ταραχές μεταξύ των αντίπαλων κομμάτων, κατά τη διάρκεια των οποίων δολοφονήθηκε ο Αούνγκ Σαν και άλλοι πολιτικοί ηγέτες. Η ανεξαρτησία της χώρας ανακηρύχθηκε επίσημα τον Ιανουάριο του 1948.
Το ανεξάρτητο κράτος
Τα πρώτα χρόνια της ανεξαρτησίας σημαδεύτηκαν από εμφύλιες διαμάχες και ταραχές που ξέσπασαν μεταξύ των κομμουνιστών, της φυλής Κάρεν και πρώην οπαδών του δολοφονημένου ηγέτη Αούνγκ Σαν (1949-1955).
Τις εκλογές του 1960 κερδίζει ο επί σειρά ετών πρωθυπουργός Ου Νου, η πολιτική αστάθεια όμως δεν εξομαλύνεται και οδηγεί τελικά στο στρατιωτικό πραξικόπημα του 1962, το οποίο έφερε τον στρατηγό Νε Βιν στην εξουσία. Το 1974 εγκαθίσταται με το νέο σύνταγμα η Σοσιαλιστική Δημοκρατία της Μιανμάρ, ενώ στις εκλογές που ακολουθούν νικητής αναδεικνύεται ο στρατηγός Νε Βιν. Εγκαθιδρύεται σοσιαλιστικού τύπου καθεστώς και ακολουθείται ένα ευρύ πρόγραμμα εκσυγχρονισμού της χώρας στον τομέα της βιομηχανίας, της δημόσιας υγείας και της εκπαίδευσης. Το 1981 ο Νε Βιν αντικαθίσταται από τον Ου Σαν Γιου στην προεδρία της χώρας, στην πραγματικότητα όμως εξακολουθεί να διατηρεί παρασκηνιακά την εξουσία, καθώς διατηρεί τη θέση του προέδρου του κυβερνώντος κόμματος BSPP. Οι ταραχές ωστόσο μεταξύ των εθνικών και θρησκευτικών μειονοτήτων δεν αποσοβούνται και η αντιπολίτευση συνεχίζει να ισχυροποιείται, με κύριο αίτημα τον εκδημοκρατισμό της χώρας. Το 1988 ο στρατηγός Νε Βιν αποσύρεται οριστικά από την πολιτική ζωή της χώρας, το ίδιο έτος όμως εκδηλώνεται στρατιωτικό πραξικόπημα με ηγέτη τον στρατηγό Σόου Μαούνγκ.
Η εξέγερση του Σεπτεμβρίου 2007
right|350px|thumb|Διαδηλωτές στη [[Ραγκούν. Το πανό γράφει Όχι στη βία:Εθνικό κίνημα στα βιρμανικά]] Τον Αύγουστο του 2007 με αφορμή τη συμπλήρωση 19 χρόνων από την άγρια καταστολή των λαϊκών συγκεντρώσεων οι Βουδιστές μοναχοί, άτομα ιερά στη Μιανμάρ, οργάνωσαν διαδηλώσεις σε μεγάλες πόλεις της χώρας διαμαρτυρόμενοι για το ανελεύθερο καθεστώς. Τον Σεπτέμβριο του ίδιου χρόνου οι διαδηλώσεις κορυφώθηκαν λόγω των οικονομικών μεταρρυθμίσεων της κυβέρνησης που αφορούσαν την απόφαση της στρατιωτικής κυβέρνησης να αποσύρει την επιδότηση στα καύσιμα με αποτέλεσμα την εκτίναξη των τιμών αλλά και λόγω των ξυλοδαρμών τριών βουδιστών μοναχών από την αστυνομία. Στις 22 Σεπτεμβρίου χιλιάδες Βουδιστές κατέβηκαν στους δρόμους ενώ 500 από αυτούς κατάφεραν υπό την επίβλεψη της αστυνομίας να πλησιάσουν στο σπίτι της βραβευμένης με το Νόμπελ ειρήνης Αούνγκ Σαν Σου Κι, η οποία βρίσκεται από τον Μάιο του 2003 σε κατ' οίκον περιορισμό. Δύο μέρες αργότερα τουλάχιστον 20.000 μοναχοί διαμαρτυρήθηκαν στους δρόμους της Ρανγκούν.
Στις 24 Σεπτεμβρίου πραγματοποιήθηκε η μεγαλύτερη διαδήλωση όλων των χρόνων στην ιστορία της Μιανμάρ όταν 100.000 πολίτες και Βουδιστές κατέβηκαν στους δρόμους για να διαμαρτυρηθούν κατά των οικονομικών μέτρων της κυβέρνησης αλλά και για τη φτώχεια που ταλανίζει τη χώρα. Το στρατιωτικό καθεστώς θορυβημένο από αυτή την εξέλιξη ανακάλεσε την 22η Μεραρχία από το κρατίδιο της Καρέν για τη Ρανγκούν. Η 22η Μεραρχία είχε χρησιμοποιηθεί για να καταστείλει και τις λαϊκές εξεγέρσεις του 1988 γι 'αυτό και η κίνηση αυτή προκάλεσε αίσθηση προοικονομώντας τις προθέσεις της στρατιωτικής κυβέρνησης. Την επόμενη μέρα επιβλήθηκε νυχτερινή απαγόρευση κυκλοφορίας μεταξύ 9 μ.μ. και 5 π.μ. ενώ η πόλη Ρανγκούν τέθηκε υπό άμεσο στρατιωτικό έλεγχο. Παράλληλα τμήματα στρατού παρατάχθηκαν σε όλη την πόλη.
Παρ' όλες τις προειδοποιήσεις, ο λαός κατέβηκε ξανά στους δρόμους. Αν και η διεθνής κοινότητα, με μηνύματα, ζήτησε ψυχραιμία και αυτοσυγκράτηση από το δικτατορικό καθεστώς, αυτό δεν φάνηκε να τα έλαβε υπόψιν του. Στις 26 Σεπτεμβρίου και ενώ ο λαός διαδήλωνε, ένα τμήμα διαδηλωτών προσπάθησε να σπάσει τον κλοιό των αστυνομικών. Αυτοί απάντησαν με ρίψη δακρυγόνων και με ξυλοδαρμό Βουδιστών. Οι αστυνομικοί και οι στρατιώτες ξυλοκόπησαν άγρια τους διαδηλωτές ενώ ακολούθησαν και αρκετές συλλήψεις. Στις 27 Σεπτεμβρίου ο λαός διαδήλωσε για ακόμη μια φορά για να διαλυθεί αμέσως βίαια από τον στρατό, ο οποίος πυροβολούσε αδιακρίτως. Επίσης ο στρατός προχώρησε σε εκατοντάδες συλλήψεις Βουδιστών μοναχών αλλά και σε εφόδους σε μοναστήρια, τα οποία και κατέλαβε. Την επομένη φοιτητές κατέβηκαν στους δρόμους χωρίς όμως αυτή τη φορά να έχουν τους Βουδιστές στο πλευρό τους αφού όλα σχεδόν τα μοναστήρια είχαν καταληφθεί από τον στρατό.
Κατά τη διάρκεια των συγκρούσεων υπολογίζεται ότι σκοτώθηκαν πάνω από 30 πολίτες, μεταξύ των οποίων και ένας Ιάπωνας δημοσιογράφος. Επίσης συνελήφθησαν χιλιάδες άτομα τα οποία μέχρι και σήμερα κρατούνται στις φυλακές. Είναι χαρακτηριστικό ότι εκατοντάδες άνθρωποι αγνοούνται από την ημέρα των επεισοδίων.
Διεθνής αντίδραση
Η διεθνής κοινότητα είχε απευθύνει από την αρχή έκκληση προς το στρατιωτικό καθεστώς της χώρας για ψυχραιμία και αυτοσυγκράτηση. Συγκεκριμένα ο γενικός γραμματέας των Ηνωμένων Εθνών Μπαν Κι-μουν ζήτησε αυτοσυγκράτηση, ο πρόεδρος των ΗΠΑ Τζωρτζ Μπους απείλησε για νέες κυρώσεις ενώ ο Γάλλος πρόεδρος Νικολά Σαρκοζί δήλωσε ότι δεν θα δεχτεί καταστολή των διαδηλώσεων στη Μιανμάρ.
Μετά τη βίαιη καταστολή των διαδηλώσεων ο πρωθυπουργός της Μεγάλης Βρετανίας Γκόρντον Μπράουν ζήτησε επείγουσα σύγκληση του Συμβουλίου Ασφαλείας ενώ η Ρωσία, η οποία διατηρεί στενές σχέσεις με το καθεστώς, έκανε λόγο για εσωτερική υπόθεση της Μιανμάρ. Η Κίνα, η οποία έχει μεγάλες οικονομικές συναλλαγές με την κυβέρνηση της Μιανμάρ, κράτησε ήπια στάση επικρίνοντας μάλιστα τη στάση των ξένων μέσων μαζικής ενημέρωσης κατηγορώντας ότι χειροτερεύουν την κατάσταση υπερβάλλοντας τα γεγονότα. Έντονη κριτική έγινε και από την Ιαπωνική κυβέρνηση η οποία ζήτησε εξηγήσεις για τον θάνατο του Ιάπωνα δημοσιογράφου Κέντζι Ναγκάι ζητώντας παράλληλα τη διενέργεια ανακρίσεων για το συμβάν. Ο ΟΗΕ απέστειλε σχεδόν αμέσως τον ειδικό απεσταλμένο Ιμπραήμ Γκαμπάρ, εξέφρασε όμως τη θλίψη του για τα αιματηρά γεγονότα μόλις τον Οκτώβριο.
Διεθνείς σχέσεις & επικρίσεις
Οικονομικές σχέσεις, αν και επίσημα καταδικάζει το στρατιωτικό καθεστώς, διατηρεί και η Γαλλία. Συγκεκριμένα η γαλλική εταιρεία Total έχει τεράστιες επενδύσεις στη Μιανμάρ λόγω του φυσικού αερίου όπως και η αμερικανική Chevron. Για την κατασκευή μάλιστα του αγωγού του κοιτάσματος πετρελαίου Γιεταγκάν εκτοπίστηκαν βίαια από την περιοχή ολόκληρα χωριά. Η γαλλική Κυβέρνηση πάντως, μέσω του Υπουργού Εξωτερικών, καλύπτει πλήρως την Total. Η στάση αυτή της Γαλλίας είναι που εμποδίζει και τη λήψη ουσιαστικών κυρώσεων της Ευρωπαϊκής Ένωσης εναντίον της Μιανμάρ.
Κυκλώνας Ναργκίς
Το πέρασμα του κυκλώνα Ναργκίς τον Μάιο του 2008 είχε ως αποτέλεσμα τουλάχιστον 138.000 άνθρωποι (σύμφωνα με πηγές του ΟΗΕ και της Δύσης) να χάσουν τη ζωή τους ενώ περίπου 1.000.000 έμειναν άστεγοι. Πρόκειται για μια από τις χειρότερες φυσικές καταστροφές της ευρύτερης περιοχής και ένας από τους πιο θανάσιμους τυφώνες όλων των εποχών.
Μορφολογία εδάφους
Στο ανάγλυφο της Μιανμάρ δεσπόζουν οι οροσειρές του βόρειου και δυτικού τμήματός της, οι οποίες αποτελούν προεκτάσεις των Ιμαλαΐων. Στο βόρειο τμήμα της χώρας, με κατεύθυνση Β-Ν, υψώνεται ένα ορεινό συγκρότημα, το οποίο αποτελεί τα φυσικά σύνορα της χώρας με την Ινδία, την Κίνα και το Μπανγκλαντές και περιλαμβάνει μεταξύ άλλων τις οροσειρές Κουμόν, Μανγκίν και Γκανγκέου, σε πολλές κορυφές των οποίων το υψόμετρο ξεπερνά τα 5.800 μ. Στο βορειότερο άκρο της χώρας υψώνεται το ψηλότερο όρος της Μιανμάρ και της Νοτιοανατολικής Ασίας, η κορυφή Χκακάμπο Ράζι (5.967 μ.). Προέκταση των οροσειρών αυτών αποτελούν οι ορεινοί όγκοι του δυτικού τμήματος της χώρας, με μέσο υψόμετρο 2.000 μ., στα οποία περιλαμβάνονται οι οροσειρές Πάτκαϊ, Λούσαϊ, Νάγκα, Μανιπούρ, καθώς και οι λόφοι Τσιν. Κατά μήκος της ανατολικής ακτής της χώρας στον κόλπο της Βεγγάλης εκτείνεται, με κατεύθυνση Β-Ν, η οροσειρά Αρακάν Γιόμα. Από τις ψηλότερες κορυφές του δυτικού τμήματος της χώρας είναι το όρος Κένεντι (2.704 μ.) και η κορυφή Βικτόρια (3.053 μ.). Το ανατολικό μέρος της χώρας περιλαμβάνει το οροπέδιο Σαν, με μέσο υψόμετρο 1.000-1.200 μ. Τα όρη που σχηματίζονται στο οροπέδιο Σαν ξεπερνούν συχνά σε ύψος τα 2.000-2.500 μ. και επεκτείνονται στα νότια με τις οροσειρές Ντόνα (2.080 μ.), Ταουνγκνίο και Τενασερίμ Γιόμα (2.075 μ.). Στο κεντρικό τμήμα της χώρας εκτείνεται το κεντρικό λεκανοπέδιο, το οποίο περιλαμβάνει τις κοιλάδες των ποταμών Ιραουάντι, Σάλουιν και Σιτάνγκ.
Υδρογραφία
Ο ποταμός Ιραουάντι (2.090 χλμ.) σχηματίζεται από την ένωση των ποταμών Μάλι Χκα και Νμάι Χκα, οι πηγές των οποίων βρίσκονται στις οροσειρές του βόρειου τμήματος της χώρας, διαρρέει τη Μιανμάρ με κατεύθυνση Β-Ν και αφού δεχτεί τα νερά πολλών παραποτάμων, σημαντικότερος από τους οποίους είναι ο Τσίντουιν, καταλήγει στη θάλασσα Ανταμάν σχηματίζοντας δέλτα. Η εύφορη κοιλάδα που σχηματίζει, έκτασης 411.000 τ.χλμ., προσφέρεται για την καλλιέργεια πλήθους γεωργικών προϊόντων, ιδίως ρυζιού. Ο Σιτάνγκ (420 χλμ.) πηγάζει από τις οροσειρές του οροπεδίου Σαν, διαρρέει το ανατολικό τμήμα της χώρας και εκβάλλει στον κόλπο Μαρταμπάν. Ο ποταμός Σάλουϊν (2.400 μ.), οι πηγές του οποίου βρίσκονται στις οροσειρές του Θιβέτ, εισέρχεται στη Μιανμάρ από τα ανατολικά και αφού διασχίσει το οροπέδιο Σαν, διαγράφει τα σύνορα Μιανμάρ-Ταϊλάνδης και εκβάλλει στον κόλπο Μαρταμπάν. Άλλοι σημαντικοί ποταμοί είναι ο Ρανγκούν, ο Γιανγκτσέ, ο Μπασέιν, ο Μα, ο Καλαντάν, ο Ζάμι κ.ά.
Κλίμα
Το κλίμα της Μιανμάρ διαφοροποιείται από περιοχή σε περιοχή ανάλογα με το υψόμετρο και την απόσταση από τη θάλασσα. Σε γενικές γραμμές είναι υποτροπικό, με μικρές διαφορές της θερμοκρασίας στη διάρκεια του έτους και καθοριστική την επίδραση των μουσώνων, οι οποίοι πνέουν την περίοδο Μάιος-Οκτώβριος. Άφθονες είναι οι βροχοπτώσεις, με μέσο ετήσιο ύψος που κυμαίνεται από 500-1.000 χιλιοστόμετρα στο βόρειο τμήμα έως 2.500 mm στο νότιο τμήμα της χώρας, στα δέλτα των ποταμών Ιραουάντι και Σάλουιν και 5.000 mm στις παραθαλάσσιες περιοχές. Ενδεικτικά, στη Ρανγκούν η μέση θερμοκρασία Ιανουαρίου και Ιουλίου είναι 25 °C και 26,7 °C αντίστοιχα, ενώ το ύψος των βροχοπτώσεων είναι 2.616 mm. Οι χιονοπτώσεις δεν είναι σπάνιο φαινόμενο στους ορεινούς όγκους του βόρειου τμήματος της χώρας.
Χλωρίδα-πανίδα
Η χλωρίδα της Μιανμάρ, όπως είναι φυσικό, ακολουθεί τις κλιματικές συνθήκες που επικρατούν στη χώρα. Οι άφθονες βροχοπτώσεις και το ζεστό κλίμα ευνοούν την ανάπτυξη πυκνών δασών, στα οποία κυριαρχούν οι βελανιδιές και τα πεύκα σε υψόμετρο ανώτερο των 1.000 μ. (κυρίως στις ορεινές βόρειες και δυτικές περιοχές), η τροπική βλάστηση στις περιοχές με ύψος βροχοπτώσεων πάνω από 2.000 mm (κυρίως στις νότιες παράκτιες περιοχές) και η λεγόμενη «μουσωνική βλάστηση» στις περιοχές όπου είναι έντονη η επίδραση των μουσώνων (κυρίως στο κεντρικό λεκανοπέδιο). Συνολικά τα δάση καλύπτουν το 49% των εδαφών της χώρας (1992).
Η πανίδα είναι ανάλογη της χλωρίδας: στα δάση απαντούν διάφορα μεγάλα σαρκοφάγα όπως η τίγρη, η λεοπάρδαλη, η αρκούδα, οι κροκόδειλοι και ορισμένα φυτοφάγα, όπως οι ελέφαντες, τα βουβάλια, οι ασιατικοί ρινόκεροι, οι βίσονες, τα ελάφια, οι πίθηκοι κ.ά. Από τα πτηνά αναφέρουμε τα παγόνια, τους φασιανούς, τους παπαγάλους, ενώ μεγάλη ποικιλία παρουσιάζουν τα ερπετά (οχιές, κόμπρες, πύθωνες, χελώνες, διάφορες σαύρες) και τα έντομα, ανάμεσα στα οποία και πολλά δηλητηριώδη είδη.
Διακυβέρνηση
Σύμφωνα με το Σύνταγμα του 1974, το πολίτευμα της χώρας είναι σοσιαλιστική δημοκρατία, με ανώτατη αρχή του κράτους τον πρόεδρο της Δημοκρατίας. Το στρατιωτικό καθεστώς ωστόσο που επιβλήθηκε από το λεγόμενο Συμβούλιο για την Αποκατάσταση του Νόμου και της Τάξης (SLORC) το 1988, διατηρείται μέχρι σήμερα, μετά την άρνηση του SLORC να παραδώσει την εξουσία στο κόμμα της αντιπολίτευσης NLD που νίκησε στις εκλογές του 1991. Η χώρα έχει επανειλημμένα καταγγελθεί για παραβίαση των ανθρώπινων δικαιωμάτων και διώξεις των πολιτικών αντιφρονούντων από τη Διεθνή Αμνηστία και τον ΟΗΕ.
Ο Θάιν Σάιν και το κόμμα του κέρδισαν στις πρώτες γενικές εκλογές στη χώρα έπειτα από 20 χρόνια, το 2010, ως επικεφαλής του Κόμματος Ένωση Αλληλεγγύης και Ανάπτυξης. Στις 4 Φεβρουαρίου 2011, ο Σάιν διορίστηκε από το Κοινοβούλιο στο αξίωμα του Προέδρου της Μιανμάρ και έγινε ο πρώτος μη στρατιωτικός στο αξίωμα αυτό έπειτα από 50 χρόνια. Αντιπρόεδροι διορίστηκαν οι Τιν Αούν Μιν Ου (Tin Aung Myint Oo) και Σάι Μάουκ Χαμ ( Sai Mauk Kham).
Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
ΜΜΕ
Η χούντα έδωσε άδεια στον πρώτο ραδιοφωνικό σταθμό των FM να εκπέμψει στη χώρα και οι πρώτες δοκιμαστικές εκπομπές ξεκίνησαν στην πολιτεία Ρακίν στις 27 Μαρτίου του 2009.
Γεωργία (Υλοτομία - Αλιεία) - Κτηνοτροφία
Οι καλλιεργήσιμες εκτάσεις αποτελούν το 15% των συνολικών εδαφών της χώρας και περιορίζονται στο κεντρικό λεκανοπέδιο και το δέλτα του ποταμού Ιραουάντι, ενώ το μεγαλύτερο βάρος δίνεται στις ρυζοκαλλιέργειες. Η Μιανμάρ κατέχει την έβδομη θέση παγκοσμίως στην παραγωγή ρυζιού. Τα κυριότερα αγροτικά προϊόντα εκτός από το ρύζι, είναι το κεχρί, το σιτάρι, το καλαμπόκι, το βαμβάκι, το ζαχαροκάλαμο, το ελαστικό, το σουσάμι, τα όσπρια και το γιαμ.
Εκτρέφονται κυρίως βοοειδή, χοίροι, πουλερικά, βουβάλια και αιγοπρόβατα. Ανάπτυξη γνωρίζει ο τομέας της αλιείας, θαλάσσιας και ποτάμιας.
Ορυκτός πλούτος
Το υπέδαφος της χώρας διαθέτει μεγάλη ποικιλία ορυκτών, η έλλειψη όμως της κατάλληλης υλικοτεχνικής υποδομής έχει ως αποτέλεσμα μεγάλο μέρος του ορυκτού πλούτου να παραμένει ανεκμετάλλευτο. Τα κυριότερα ορυκτά είναι ο άργυρος, ο ψευδάργυρος, ο μόλυβδος, το πετρέλαιο, ο χαλκός, το φυσικό αέριο, ο κασσίτερος, το βολφράμιο, ο γαιάνθρακας, η γύψος, οι πολύτιμοι λίθοι και ο ασβεστόλιθος.
Βιομηχανία
Κατά τη μεταπολεμική περίοδο οι βιρμανικές κυβερνήσεις έχουν καταβάλει προσπάθειες για την ανάπτυξη του δευτερογενούς τομέα, η βιομηχανία όμως περιορίζεται ακόμα κυρίως σε μονάδες επεξεργασίας των προϊόντων του πρωτογενούς τομέα (υφαντουργίες, χαρτοποιίες, μονάδες επεξεργασίας και τυποποίησης των γεωργικών προϊόντων, ξυλουργίες κ.ά.). Υπάρχουν ακόμα χαλυβουργίες και μονάδες χημικής βιομηχανίας (φαρμακευτικά προϊόντα). Το 2000 τα υδροηλεκτρικά και θερμοηλεκτρικά εργοστάσια της χώρας παρήγαγαν ηλεκτρική ενέργεια 4,766 δισεκατομμυρίων KWh.
Εργασία - Απασχόληση
Το 65% του εργατικού δυναμικού απασχολείται στον πρωτογενή τομέα, το 10% στο δευτερογενή τομέα και το 25% στον ευρύτερο τριτογενή τομέα. Μεταφορές - Επικοινωνιακό δίκτυο
Το μήκος του σιδηροδρομικού δικτύου το 2000 ήταν 3.991 χλμ. και του οδικού δικτύου 28.200 χλμ., από τα οποία ήταν ασφαλτοστρωμένα τα 3.440 χλμ. Το 2001 λειτουργούσαν στη χώρα 8 αεροδρόμια για προγραμματισμένες πτήσεις. Μεγάλη σημασία για τις μεταφορές έχει το πλωτό δίκτυο (12.800 χλμ.) που σχηματίζουν οι ποταμοί της χώρας. Μέσω του ποταμού Ιραουάντι, πλωτού για 1.400 χλμ., διακινείται μεγάλο μέρος των εμπορευμάτων, ενώ στο δέλτα του έχει κατασκευαστεί, με τη βοήθεια διωρύγων, ένα πλωτό σύστημα μήκους πάνω από 3.300 χλμ. Σε πολλές επαρχιακές περιοχές, ιδίως στην ορεινή ζώνη, χρησιμοποιούνται συχνά για τις μεταφορές ζώα όπως οι βούβαλοι και οι ταύροι. Μεγαλύτερα λιμάνια είναι η Ρανγκούν, το Μπασέιν, το Σίτουε και το Μουλμέιν. Στη χώρα λειτουργούν 250.000 τηλεφωνικές συσκευές (μία ανά 168,9 κατ.), 4.200.000 ραδιόφωνα (ένα ανά 10,05 κατοίκους) και 320.000 τηλεοράσεις (μία ανά 131,9 κατ.).
Τουρισμός
Ο τομέας του τουρισμού σημειώνει τα τελευταία χρόνια σημαντική ανάπτυξη.
Δημογραφικά στοιχεία
Ο πληθυσμός της χώρας σύμφωνα με την απογραφή του 2014 είναι 51.486.253 κάτοικοι και η πυκνότητά του 76,1 κατ. ανά τ.χλμ., στην πραγματικότητα όμως μεγάλο μέρος του πληθυσμού βρίσκεται συγκεντρωμένο στο δέλτα που ποταμού Ιραουάντι, όπου η πυκνότητα φτάνει τους 77-97 κατ. ανά τ.χλμ., ενώ οι ορεινές περιοχές του βόρειου και δυτικού τμήματος της χώρας είναι πολύ πιο αραιοκατοικημένες. Η ηλικιακή κατανομή των κατοίκων έχει ως εξής: το 26,07% του συνολικού πληθυσμού είναι κάτω των 15 ετών, το 68,57% ανήκει στην ηλικιακή ομάδα μεταξύ 15-64 ετών και μόλις το 5,36% του πληθυσμού είναι πάνω από 65 ετών. Το 32,6% του πληθυσμού κατοικεί στα αστικά κέντρα, ενώ η μεγάλη πλειοψηφία, το 67,4%, είναι αγροτικός πληθυσμός. Η βρεφική θνησιμότητα το ίδιο έτος βρισκόταν στο επίπεδο του 4,35%, το ποσοστό των γεννήσεων ήταν 1,839% και των θανάτων 0,796%. Το 2015 ο ρυθμός αύξησης του πληθυσμού ήταν 1,01%. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 69,1 χρόνια (65,9 χρόνια οι άνδρες και 72,2 οι γυναίκες).
Σύνθεση πληθυσμού
thumb|right|200px Το μεγαλύτερο μέρος του πληθυσμού, το 69% του συνόλου, ανήκει στη βιρμανική φυλή, η οποία είναι συγγενική με τη θιβετιανή. Υπάρχουν και άλλες εθνικές ομάδες, όπως οι Σαν, που κατοικούν στο οροπέδιο Σαν και αποτελούν το 8,5% του πληθυσμού, οι Κάρεν, που αποτελούν το 6,2% του πληθυσμού, οι Ρακχίν, που αποτελούν το 4,5%, οι Μον, που αποτελούν το 2,4%, καθώς και μικρότερες εθνικές μειονότητες, όπως οι Τσιν, οι Κατσίν, οι Νάγκα, οι Γουός, οι Παλάουνγκ, οι Καγιάχ και μικρές ομάδες Κινέζων και Ινδών, απόγονων των μεταναστών που εγκαταστάθηκαν στη χώρα μετά την ανεξαρτησία της, οι οποίες περιλαμβάνονται στο υπόλοιπο 5,8%.
Θρησκεία
Η πλειονότητα των κατοίκων, το 88% περίπου, είναι βουδιστές. Υπάρχει ακόμα ένα ποσοστό 6,2% χριστιανών και ένα ποσοστό 4,3% μουσουλμάνων, ενώ πολλές φυλές, κυρίως στις ορεινές περιοχές, είναι οπαδοί διάφορων τοπικών ανιμιστικών θρησκειών. Επίσης, υπάρχουν 3.857 Μάρτυρες του Ιεχωβά.
Γλώσσα
Επίσημη γλώσσα του κράτους, του εμπορίου και της εκπαίδευσης είναι η βιρμανική, στην καθημερινή ζωή ωστόσο χρησιμοποιούνται και άλλες διάλεκτοι όπως η κάρεν, η κάν κ.ά. από τις αντίστοιχες εθνικές μειονότητες. Υπολογίζεται ότι οι διάφορες τοπικές διάλεκτοι και γλώσσες στη Μιανμάρ ξεπερνούν τις 100.
Ένοπλες δυνάμεις και Σώματα ασφαλείας
Η Μιανμάρ βρίσκεται στην 20ή θέση του πίνακα με τις χώρες που διαθέτουν τις μεγαλύτερες στρατιωτικές δυνάμεις στον κόσμο. Πιο συγκεκριμένα, ο συνολικός αριθμός των στρατευμένων στην πολεμική αεροπορία, το πολεμικό ναυτικό και τον στρατό ξηράς είναι περίπου 486.432. Από αυτούς, το 93,5% υπηρετούσε στο στρατό ξηράς, το 3,7% στο πολεμικό ναυτικό και το 2,8% στην πολεμική αεροπορία. Μεγάλος είναι και ο αριθμός των στρατευμένων γυναικών. Το 2000 οι δαπάνες για την άμυνα αντιστοιχούσαν στο 2,1% του ακαθάριστου εγχώριου προϊόντος και έφτασαν τα 39 εκατομμύρια δολάρια.
Με νόμο που άρχισε να ισχύει στις 17 Δεκεμβρίου 2010 η στρατιωτική θητεία έγινε υποχρεωτική στη χώρα.
Μεταφορές
Η οδήγηση γίνεται στα δεξιά, αν και η υποδομή είναι διαμορφωμένη για οδήγηση στα αριστερά.
Πολιτισμός
thumb|right|Μοχίνγκα (νουντλς μέσα σε ψαρόσουπα), το εθνικό φαγητό της χώρας Ο λαϊκός πολιτισμός της Μιανμάρ παρουσιάζει μεγάλη ποικιλία, χάρη στη συνύπαρξη των διάφορων εθνικοθρησκευτικών ομάδων, οι περισσότερες από τις οποίες διατηρούν τις παραδόσεις και τα έθιμά τους. Σε γενικές γραμμές είναι έκδηλη η επίδραση της βουδιστικής παράδοσης, καθώς και των διάφορων ανιμιστικών θρησκειών, ωστόσο παρά το γεγονός ότι η Μιανμάρ ήρθε κατά καιρούς σε επαφή με πολλούς λαούς και πολιτισμούς χάρη στη γεωγραφική της θέση, ο πολιτισμός της διατήρησε τη δική του ταυτότητα. Η λαϊκή δημιουργία βρίσκει τις καλύτερες στιγμές της στις διακοσμητικές τέχνες (ξυλουργία, χρυσοχοΐα, μαρμαρογλυπτική, επεξεργασία πολύτιμων λίθων κλπ.). Ιδιαίτερα αγαπητές είναι οι θεατρικές μουσικές και χορευτικές παραστάσεις και το παραδοσιακό θέατρο με μαριονέτες, η καταγωγή των οποίων ανάγεται στο αυλικό δράμα, που γνώρισε μεγάλη ακμή κατά την αυτοκρατορική περίοδο, πριν την αγγλική αποικιοκρατία.
Εξωτερικοί σύνδεσμοι
Κατηγορία:Μιανμάρ Κατηγορία:Ινδοκίνα Κατηγορία:Κράτη της Νοτιοανατολικής Ασίας
Γεροπλάτανος Θεσπρωτίας
Ο Γεροπλάτανος (πρώην Ντόλιανη και Γερωπλάτανος ) είναι χωριό του δήμου Ηγουμενίτσας, στον νομό Θεσπρωτίας της Ηπείρου. Σύμφωνα με τα στοιχεία της απογραφής του 2011, ο πληθυσμός του ανέρχεται στους 42 κατοίκους.
Γενικά και ιστορικά στοιχεία
Ο Γεροπλάτανος βρίσκεται στη περιοχή του χωριού Πηγαδούλια και είναι κτισμένος σε υψόμετρο 80 μέτρων. Στα δυτικά του ρέει ο Θύαμις, ενώ στα βόρεια διέρχεται ο δρόμος Ιωαννίνων - Φιλιατών.
Σύμφωνα με την οθωμανική στατιστική του 1895, ο πληθυσμός του Γεροπλατάνου ανερχόταν στους 305 κατοίκους (175 άνδρες και 130 γυναίκες), κατανεμημένους σε 66 φορολογικούς χανέδες. Ενσωματώθηκε στην Ελλάδα - μαζί με την υπόλοιπή Θεσπρωτία - κατά τη διάρκεια των Βαλκανικών Πολέμων και σύμφωνα με την καταγραφή του 1913 διέθετε 298 κατοίκους. Μέχρι τον Β΄ Παγκόσμιο Πόλεμο, η πλειοψηφία των κατοίκων του οικισμού ανήκε στην τσάμικη μειονότητα.
Διοικητικά, κατά την ύστερη περίοδο της Τουρκοκρατίας υπαγόταν στον καζά Φιλιατών, ενώ στα πλαίσια του ελληνικού κράτους υπήχθη αρχικά στην επαρχία Φιλιατών. Το 1997 προσαρτήθηκε στον δήμο Παραποτάμου, ενώ από το 2011 ανήκει στη δημοτική ενότητα Παραποτάμου του καλλικρατικού δήμου Ηγουμενίτσας. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας.
Βασίλειος Μαραγκόπουλος
Ο Βασίλειος Μαραγκόπουλος (Βραχναίικα, 1874 - Αθήνα, 1944) ήταν Έλληνας βιομήχανος και ευεργέτης των Πατρών. Ανέπτυξε μεγάλη φιλανθρωπική δραστηριότητα, διετέλεσε μέλος της Παναχαϊκής και πρόεδρος του Ν.Ο. Πατρών.
Ο Μαραγκόπουλος γεννήθηκε στα Βραχνέικα Αχαΐας, χωριό τότε προάστιο σήμερα της Πάτρας, όπου τελείωσε το σχολαρχείο, ήταν γιος του Γεωργίου Μαραγκόπουλου και είχε άλλα έξι αδέλφια. Σε ηλικία 20 ετών εγκαταστάθηκε στην Πάτρα και άρχισε να εργάζεται σαν πλανόδιος μικροπωλητής αρχικά κουβαλώντας στον ώμο του το εμπόρευμα, κουβαρίστρες μαντήλια και βελόνες, και έπειτα με ένα χειρόκαρο που απόκτησε, αυτά με τις τρεις ρόδες που το τράβαγε ο ίδιος ο μικροπωλητής πάνω στο οποίο και κοιμόταν. Το 1910 παντρεύτηκε την Μαρίκα Σταθακοπούλου που απέκτησε μαζί της δύο παιδιά.
Το 1912 ένα τυχαίο γεγονός το ρίσκο και η τόλμη του ήταν το πρώτο βήμα για την μετέπειτα εξέλιξη του σε βιομήχανο. Το 1912 στο λιμάνι της Πάτρας βούλιαξε κατά το ήμισυ ένα εμπορικό πλοίο που μετέφερε υφάσματα, το εμπόρευμα βγήκε σε πλειστηριασμό αλλά κανείς δεν το αγόραζε με τον φόβο μήπως έχουν βραχεί τα υφάσματα και έχουν χαλάσει. Ο Μαραγκόπουλος δανείζεται χρήματα και αγοράζει το εμπόρευμα και στην συνέχεια ξεπλένει τα υφάσματα και τα πουλά κερδίζοντας πολλά χρήματα. Το 1919 αγόρασε χειροκίνητες καλτσομηχανές που τις έδωσε σε σπίτια που δούλευαν για αυτόν ξεκινώντας την επιχείρησή του, το 1920 χτίζει κατάστημα και το 1927 η εταιρεία του μετατρέπεται σε Ανώνυμος Εταιρεία.
Φιλανθρωπική δράση
Ο Μαραγκόπουλος ήταν μεγάλος ευεργέτης της Αχαΐας, ανέγειρε το δημοτικό σχολείο των Βραχναιίκων, το σχολείο Παραλίας, που τα καλοκαίρια λειτουργούσε σαν κατασκήνωση ΠΙΚΠΑ, αποπεράτωσε το Στρατιωτικό Νοσοκομείο Πατρών, όπου στην αυλή του σήμερα υπάρχει άγαλμα του. Με προσωπικά του έξοδα περιθάλπει πρόσφυγες της μικρασιατικής καταστροφής. Στο Παναχαϊκό και κοντά στη Ζάστοβα ξεκίνησε εργασίες κατασκευής σανατορίου, που σταμάτησαν λόγω του επερχόμενου πολέμου χωρίς να ολοκληρωθεί ποτέ.
Για την Φιλανθρωπική του δράση τιμήθηκε με το παράσημο του χρυσού φοίνικα, ανακηρύχθηκε "μέγας εθνικός ευεργέτης" και "ευεργέτης των Βραχνέικων".
Αθλητική δράση
Ο Μαραγκόπουλος διετέλεσε μέλος του διοικητικού συμβουλίου της Παναχαϊκής αλλά και πρόεδρος του Ν.Ο. Πατρών την περίοδο 1937-1940, ήταν αυτός που δημιούργησε την μεγάλη ομάδα του Ομίλου που κατέκτησε στην συνέχεια πέντε (5) πρωταθλήματα Ελλάδος στην υδατοσφαίριση. Με ενέργειες του Μαραγκόπουλου ο Όμιλος μεταφέρθηκε στο "λιμενοβραχίονα της Γούναρη" σε νέες αθλητικές εγκαταστάσεις με ξύλινες κερκίδες 1.000 θεατών. Μετά το θάνατό του ο Ν.Ο. Πατρών τον τίμησε με την ετήσια διοργάνωση των αγώνων κολύμβησης και υδατοσφαίρισης "Μαραγκοπούλεια", τα οποία έγιναν από το 1947 ως το 1973 όταν και σταμάτησαν λόγω μόλυνσης των υδάτων του μόλου.
Παραπομπές
Κατηγορία:Πρόεδροι Ν.Ο. Πατρών Κατηγορία:Έλληνες ευεργέτες Κατηγορία:Έλληνες βιομήχανοι Κατηγορία:Παναχαϊκή Γ.Ε.
Χαΐνηδες
Παραπομπές
Κατηγορία:Ελληνική Επανάσταση του 1821
Παλάτσο Αλτέμπς
Το παλάτσο Αλτέμπς (ιταλ. palazzo Altemps) είναι ανάκτορο στη Ρώμη, το οποίο αποτελεί ένα από τα κτήρια του Εθνικού Ρωμαϊκού Μουσείου.
Ιστορία
Το ανάκτορο βρίσκεται βόρεια της πιάτσα Ναβόνα, μεταξύ της πλατείας και του ποταμού Τίβερη (στο ύψος της γέφυρας Ουμπέρτο Α'), δηλαδή στην περιοχή του Πεδίου του Άρεως της αρχαίας Ρώμης. Το κτήριο κατασκευάστηκε τον 15ο αι. για τον Τζιρόλαμο Ριάριο, διοικητή του στρατού της Εκκλησίας (Capitano generale della Chiesa) και ανεψιό εκ μητρός του πάπα Σίξτου Δ' ντελλα Ρόβερε, από τον αρχιτέκτονα Μελότσο ντα Φορλί. Το 1477 ο Ριάριο νυμφεύτηκε την Αικατερίνη Σφόρτσα, κόρη του Γκαλεάζο-Μαρία δούκα του Μιλάνου. Η τοιχογραφία στην αίθουσα του μπουφέ δείχνει την προσφορά των γαμήλιων δώρων στο ζεύγος. Το 1484 ο πάπας Σίξτος Δ΄ απεβίωσε και οι συγγενείς του έπεσαν σε δυσμένεια: ο Τζιρόλαμο εγκατέλειψε τη Ρώμη και το ανάκτορο λεηλατήθηκε.
Έπειτα αγοράστηκε από τον Φραντσέσκο Σοντερίνι, επίσκοπο της Βολτέρα, ο οποίος το εξωράισε με τους αρχιτέκτονες Σανγκάλο τον πρεσβύτερο και Μπαλτασάρε Περούτζι.
Το 1568 πωλήθηκε στον καρδινάλιο Μαρκ Σίτικχ φον Χόχενεμπς, ανεψιό εκ μητρός του πάπα Πίου Δ΄. Ο καρδινάλιος, που είχε αυστριακή καταγωγή, άλλαξε το όνομά του σε Μάρκο Σίτικο Αλτέμπς (το γερμ. χόχεν, ιταλ. αλτ, σημαίνει υψηλό). Ζήτησε από τον αρχιτέκτονα Μαρτίνο Λόνγκι τον πρεσβύτερο να επεκτείνει και να βελτιώσει το κτήριο. Τότε προστέθηκε ο πύργος του παρατηρητηρίου (belvedere), που στη στέγη του έχει έναν μονόκερο και τέσσερεις οβελίσκους. Ο καρδινάλιος συγκέντρωσε μια εντυπωσιακή συλλογή αρχαίων ρωμαϊκών γλυπτών και βιβλίων. Ο Αλτέμπς έγινε κληρικός, επειδή ήταν ο δεύτερος γιος της οικογένειάς του και χωρίς να είναι η κλίση του: έκανε έναν νόθο γιο, τον Ρομπέρτο Αλτέμπς, που νυμφεύτηκε την Κορνηλία Ορσίνι, αλλά εκτελέστηκε για μοιχεία. Η εγγονή του Μαρία-Κριστίνα Αλτέμπς παντρεύτηκε τον Ιππόλυτο-Λάντε ντελλα Ρόβερε.
Σημειώσεις
Κατηγορία:Κτίρια και κατασκευές στη Ρώμη Κατηγορία:Παλάτια στην Ιταλία Κατηγορία:Μουσεία στην Ιταλία
Κομμισσόριος όρος
Παραπομπές
Κατηγορία:Αρχαίο Δίκαιο Κατηγορία:Βυζαντινορωμαϊκό Δίκαιο Κατηγορία:Νομικοί όροι Κατηγορία:Αστικό Δίκαιο
Δημοτική Ενότητα Φαλάνθου
μικρογραφία|Προτομή του [[Θεόδωρος Κολοκοτρώνης|Θεόδωρου Κολοκοτρώνη, Αρχιστράτηγου του Αγώνα του 21, στο Λιμποβίσι της Δημοτικής Ενότητας Φαλάνθου.]] Η Δημοτική Ενότητα Φαλάνθου ανήκει διοικητικά στο Δήμο Τρίπολης  και αποτελείται από 7 Κοινότητες. Τσελεπάκου, Χρυσοβιτσίου, Πιάνας, Αλωνισταίνης, Μαινάλου, Ροεινού και Σιλίμνης.
Γενικές πληροφορίες
Η Φάλανθος ήταν πόλη της Αρχαίας Αρκαδίας, επί του ομωνύμου Φαλάνθου Όρους, το οποίο ταυτίζεται σήμερα με τα βουνά που βρίσκονται στα δυτικά της Αλωνίσταινας. Ολόκληρη η περιοχή του Φαλάνθου συνδέεται με τον Αρχιστράτηγο του Αγώνα, Κολοκοτρώνη και την Επανάσταση του 1821.
Δύο κυρίως διαδρομές δίνουν στον επισκέπτη την ευκαιρία της γνωριμίας με τον τόπο. Και οι δύο μέσα στο κατάφυτο ελατοδάσος του Μαινάλου. Ακολουθώντας την Επαρχιακή Οδό από Τρίπολη για Δαβιά, μετά Αλωνίσταινα και τέλος Βυτίνα, συναντάμε το χωριό Μαίναλο, τη Δαβιά, την Κάτω Δαβιά, το Ροεινό με πετρόχτιστα σπίτια, την Πιάνα, η οποία χρωστάει το όνομά της στο θεό Πάνα και την Αλωνίσταινα. Στα υψώματα της Δαβιάς (πρωτεύουσα του πρώην Δήμου Φαλάνθου ), βρισκόταν η Βυζαντινή Ταβία. Πρίν από τη Δαβιά, δεξιά, είναι το παλιό χωριό Μαίναλο (παλαιότερα Ζαράκοβα) με ιστορικό πύργο. Φαίνονται ακόμη τα ερείπια του αρχαίου ναού της Λυκοάτιδας Άρτεμης. Στην Άνω Δαβιά θα δούμε το μαρμάρινο καμπαναριό του Αη-Νικόλα, τα γραφικά μπαλκόνια των σπιτιών, τους τέσσερις λιθόκτιστους νερόμυλους με την ιδιάζουσα τοιχοποιία, το τοξωτό γεφύρι του Ελισσώνα και το ερειπωμένο Μεσαιωνικό Κάστρο.
Παραπομπές
μικρογραφία|Το σπίτι του [[Θεόδωρος Κολοκοτρώνης|Κολοκοτρώνη, στο Λιμποβίσι.]]
Χάρτης
<mapframe latitude="37.566895" longitude="22.307053" zoom="12" width="1000" height="465" align="center" /> Κατηγορία:Δημοτικές Ενότητες της Ελλάδας Κατηγορία:Δήμος Τρίπολης Κατηγορία:Τρίπολη Αρκαδίας
Μασσάι
thumb|150px|right|Αγόρι Μασσάι. thumb|250px|right|Άνδρες Μασσάι στην [[Κένυα.]]
Οι  Μασσάι ή Μαασάι (Massai ή Maasai) είναι μια νειλοχαμητική φυλή, που κατοικεί στην νοτιοδυτική Κένυα, στη βόρεια Τανζανία και -μία μικρή ομάδα- στην βορειο-κεντρική Κένυα, βόρεια του όρους Κένυα, δίπλα στην συγγενική τους φυλή, τους Σαμπούρου (Samburu). Κατάγονται από το Σουδάν, όπως όλες οι νειλοτικές φυλές, από την ανατολική περιοχή του Νείλου απ' όπου και μετανάστευσαν παλαιότερα προς τα νοτιοανατολικά, προς τα σημερινά εδάφη κατοίκησης τους.
thumb|300px|Η περιοχή εξάπλωσης των Μασσάι στην [[Κένυα και στην Τανζανία.]] Είναι μαύρου χρώματος και συνήθως φοράνε δέρματα ζώων για ρούχα.
2481 Μπύργκι
Ο Μπύργκι (Bürgi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1977 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Ελβετού ωρολογοποιού και μαθηματικού Γιοστ Μπύργκι.
Φυσικά χαρακτηριστικά
Τα φυσικά χαρακτηριστικά του Μπύργκι είναι άγνωστα.
Εξωτερικοί σύνδεσμοι-πηγές
Μπυργκι
Μοντέλο Lambda-CDM
Το μοντέλο ΛCDM ή Lambda-CDM είναι μία παραμετροποίηση του κοσμολογικού μοντέλου της Μεγάλης Έκρηξης στο οποίο το σύμπαν περιέχει μία κοσμολογική σταθερά, που δηλώνεται ως (Lambda) Λ, καθώς επίσης και ψυχρή σκοτεινή ύλη (Cold Dark Matter). Συχνά αποκαλείται ως το καθιερωμένο μοντέλο της Μεγάλης έκρηξης, καθώς είναι το απλούστερο μοντέλο που παρέχει αρκετά καλό ταίριασμα με τις ακόλουθες παρατηρήσεις:
Το μοντέλο θεωρεί ότι η γενική σχετικότητα είναι η σωστή θεωρία της βαρύτητας σε κοσμολογικές κλίμακες. Προέκυψε στα τέλη της δεκαετίας του 1990s σαν κοσμολογική αρμονία, μετά από μία περίοδο όπου διαφορετικές παρατηρούμενες ιδιότητες του σύμπαντος εμφανίζονταν αμοιβαία ασυνεπείς και δεν υπήρχε συνέπεια στη σύνθεση της πυκνότητας ενέργειας του σύμπαντος. Το ΛCDM μοντέλο επεκτείνεται πρσθέτοντας τον κοσμολογικό πληθωρισμό, την πεμπτουσία και άλλα στοιχεία που είναι τωρινές περιοχές έρευνας στην κοσμολογία. Μερικά εναλλακτικά μοντέλα αμφισβητούν τις υποθέσεις του ΛCDM μοντέλου, όπως η τροποποιημένη νευτώνεια δυναμική, τροποποιημένη βαρύτητα και μεγάλης κλίμακας παραλλαγές στην πυκνότητα ύλης του σύμπαντος.
Παραπομπές
Κατηγορία:Φυσική κοσμολογία Κατηγορία:Σύμπαν Κατηγορία:Επιστημονικό μοντέλο
Χρόνος (μυθολογία)
Στην ελληνική μυθολογία ο Χρόνος ήταν μία ασώματη αρχέγονη θεότητα που προσωποποιούσε την έννοια του χρόνου. Παρότι ασώματος, παριστανόταν ωστόσο και ως τέρας με σώμα φιδιού και τρία κεφάλια: ανθρώπου (άνδρα), ταύρου και λιονταριού. Ο Χρόνος και η συνοδός του Ανάγκη (επίσης φιδίσια) περιελίσσονταν γύρω από το κοσμικό αβγό και το έσπασαν για να σχηματισθεί το «ταξινομημένο» Σύμπαν (γη - ουρανός - θάλασσα). Εναλλακτικά, ο Χρόνος παριστάνεται σε ελληνορωμαϊκά ψηφιδωτά ως ένας άνδρας που περιστρέφει τον τροχό του Ζωδιακού. Αυτή η μορφή αποκαλείται συχνά «Αιών», μία εναλλακτική ονομασία του θεού Χρόνου.
Επίσης, με το όνομα Χρόνος είναι γνωστό το ένα από τα τέσσερα άλογα που έσερναν το άρμα του θεού Ηλίου κατά το ημερήσιο ταξίδι του ανά τους ουρανούς. Ο Χρόνος προσωποποιούσε και έτσι την αφηρημένη έννοια του χρόνου, που αποδινόταν με το πέρασμα των ημερών. Αμφότερες οι προσωποποιήσεις αυτές διαφέρουν από την κατά πολύ μεταγενέστερη προσωποποίηση του χρόνου στο πρόσωπο του Τιτάνα Κρόνου.
Πηγές
Κατηγορία:Θεότητες της ελληνικής μυθολογίας Κατηγορία:Όντα της ελληνικής μυθολογίας Κατηγορία:Ορφισμός
Τομάζι Κουλιμοετόκε Β΄
Ο Τομάζι Κουλιμοετόκε Β΄ (Tomasi Kulimoetoke II) ήταν ο 50ός παραδοσιακός Βασιλιάς του Βαλίς (πολυνησιακά: Ουβέα). Γεννήθηκε στις 26 Ιουλίου 1918 και ενθρονίστηκε στις 12 Μαρτίου 1959. Το 1961 υπέγραψε σύμφωνο με τη Γαλλία και κατέστησε τη χώρα του υπερπόντιο έδαφος της Γαλλίας. Το 2005, ο Βασιλιάς λίγο έλειψε να απωλέσει τον θρόνο του, μετά τον θάνατο ενός πεζού σε τροχαίο που προκάλεσε ο εγγονός του Τομάζι, υπό την επήρεια αλκοόλ. Τότε, μεταρρυθμιστές επεχείρησαν να ανατρέψουν τον Βασιλιά και να βάλουν στη θέση του το Sosefo Mautamakia, στέψη που ποτέ δεν έγινε εξαιτίας των ταραχών που επακολούθησαν. Η Γαλλία στήριξε τον Βασιλιά, ο οποίος παρέμεινε. Ο εγγονός του παραδόθηκε στις γαλλικές αρχές. Ο Τομάζι παρέμεινε Βασιλιάς μέχρι τον θάνατό του, στις 7 Μαΐου του 2007. Με βάση την παράδοση των νησιών, θεωρείται ταμπού να ακουστεί κάτι για θέμα διαδοχής του αποβιώσαντος, επί 6 μήνες. Ο διάδοχός του, Καπιλιέλε Φαουπάλα, ανήλθε στον θρόνο στις 25 Ιουλίου του 2008.
Πηγές
Κουλιμοετοκε, Τομαζι
JetBlue Airways
Το 2001, η JetBlue ξεκίνησε τη δημιουργία ενός κόμβου στο Λονγκ Μπητς (Long Beach) της Καλιφορνίας και ενός ακόμη, στο αεροδρόμιο Λόγκαν της Βοστώνης το 2004. Έχει επίσης σημαντική παρουσία στο Όκλαντ (Oakland), κοντά στο Σαν Φρανσίσκο, στο Φορτ Λοτερντέηλ (Fort Lauderdale), και στο αεροδρόμιο Ντουλς της Ουάσινγκτον. Η εταιρεία πραγματοποιεί πτήσεις κυρίως στις Ηνωμένες Πολιτείες, στην Καραϊβική, τις Μπαχάμες και την Βερμούδα.
Στόλος
Ο στόλος της JetBlue Airways αποτελείται από τα ακόλουθα αεροσκάφη (από τον Ιούνιο του 2018).
Δίμορφος (δορυφόρος)
Ο Δίμορφος είναι μικρός δορυφόρος αστεροειδούς, που ανακαλύφθηκε το 2003. Είναι ένας δορυφόρος ελάσσονος πλανήτη ενός σύγχρονου δυαδικού συστήματος, με τον 65803 Δίδυμο ως πρωταρχικό αστεροειδή. Αφού ονομάστηκε προσωρινά ως S/2003 (65803) 1 με ανεπίσημα παρατσούκλια όπως "Δίδυμος Β" και "Didymoon", ο Σύλλογος που εργάζεται στην ονοματοδοσία μικρών πλανητών (WGSBN) της Διεθνούς Αστρονομικής Ένωσης έδωσε το τρέχον επίσημο όνομα στο δορυφόρο στις 23 Ιουνίου του 2020. Έχοντας διάμετρο 170 μέτρα (560 πόδια), είναι ένα από τα μικρότερα αστρονομικά αντικείμενα που έχουν μόνιμη ονομασία.
Ανακάλυψη
Ο πρωταρχικός αστεροειδής ανακαλύφθηκε το 1996 από τον Joe Montani από το Project Spacewatch στο Πανεπιστήμιο της Αριζόνα. Το όνομα Δίδυμος εγκρίθηκε επίσημα το 2004. Ο Petr Pravec του Παρατηρητηρίου Ondřejov στην Τσεχική Δημοκρατία διαπίστωσε το 2003 ότι ο αστεροειδής είχε έναν δορυφόρο σε τροχιά γύρω του. Με τους συνεργάτες του επιβεβαίωσε, από τις εικόνες καθυστέρησης - Ντόπλερ του ραντάρ Αρεσίμπο, ότι ο Δίδυμος είναι ένα δυαδικό σύστημα.
Ονοματοδοσία
Το όνομα προέρχεται από μια ελληνική λέξη Δίμορφος, που σημαίνει " αυτός που έχει δύο μορφές". Το όνομα προτάθηκε από τον επιστήμονα πλανητών Κλεομένη Τσιγάνη του Αριστοτελείου Πανεπιστημίου Θεσσαλονίκης. Η αιτιολόγηση για το νέο όνομα έχει ως εξής: "Ως στόχος των διαστημικών αποστολών DART και Hera, θα γίνει το πρώτο ουράνιο σώμα στην κοσμική ιστορία, του οποίου η μορφή άλλαξε ουσιαστικά ως αποτέλεσμα της ανθρώπινης παρέμβασης (κρούση DART)". Ο Τσιγάνης εξήγησε περαιτέρω ότι το όνομα «έχει επιλεγεί εν αναμονή των αλλαγών [της μορφής] του. Θα μας είναι γνωστό σε δύο πολύ διαφορετικές μορφές, η μία που θα δει το DART πριν από την πρόσκρουση και η άλλη που θα δει το Hera λίγα χρόνια αργότερα».
Χαρακτηριστικά
αριστερά|μικρογραφία| Μοντέλο σχήματος του Διδύμου και του δορυφόρου του Διμόρφου, βασισμένο σε φωτομετρικά δεδομένα καμπύλης φωτός και ραντάρ Το πρωτεύον σώμα του δυαδικού συστήματος, ο Δίδυμος, περιστρέφεται γύρω από τον Ήλιο σε απόσταση 1,0-2,3 AU μία φορά κάθε 2 χρόνια και 1 μήνα (770 ημέρες). Η τροχιά του έχει εκκεντρότητα 0,38 και κλίση 3 ° ως προς την εκλειπτική.Η πιο κοντινή γνωστή απόστασηστη Γη ήταν τον Νοέμβριο του 2003 με απόσταση 7,18 εκατομμυρίων χιλιομέτρων. Αναμένεται να έρθει τόσο κοντά περίπου μετά από 120 χρόνια.
Ο Δίμορφος κινείται κυρίως σε κυκλική ανάδρομη τροχιά γύρω από τον Δίδυμο, με τροχιακή περίοδο 11,9 ωρών. Έχει μήκος περίπου 160 μέτρα σε διάμετρο, σε σύγκριση με τη διάμετρο 780 μέτρων που έχει ο Δίδυμος.
Εξερεύνηση
Στις 24 Νοεμβρίου 2021, η NASA και το Εργαστήριο Εφαρμοσμένης Φυσικής εκτόξευσαν ένα κρουστικό διαστημόπλοιο (κρουστικό εκκρεμές) προς τον Δίμορφο, ως μέρος του Double Test Asteroid Redirection (DART). Το DART ήταν το πρώτο πείραμα που διεξήχθη στο διάστημα για να δοκιμαστεί η εκτροπή αστεροειδών ως μέθοδος πλανητικής άμυνας από δυνητικά επικίνδυνους αστεροειδείς. Μετά από ένα ταξίδι δέκα μηνών στο σύστημα του Διδύμου, το κρουστικό εκκρεμές συγκρούστηκε με τον Δίμορφο στις 26 Σεπτεμβρίου 2022 με ταχύτητα περίπου 15.000 μιλίων την ώρα (24.000 χλμ/ώρα). Η σύγκρουση μείωσε επιτυχώς την τροχιακή περίοδο του Δήμορφου γύρω από το Δίδυμο κατά 32±2 λεπτά. Στο πλαίσιο της αποστολής Hera, ο Ευρωπαϊκός Οργανισμός Διαστήματος (ESA) σχεδιάζει να εκτοξεύσει τρία διαστημόπλοια στο σύστημα Διδύμου το 2024 για να μελετήσει περαιτέρω τις συνέπειες της πρόσκρουσης.
Μπαγίφ
Το Μπαγίφ (γαλλικά: Baillif, γουαδελουπιανό κρεόλ: Bayif) είναι γαλλική κοινότητα στον υπερπόντιο νομό και περιοχή της Γουαδελούπης.
Δίμορφος (δορυφόρος)
Παραπομπές
Κατηγορία:Δορυφόροι αστεροειδών Κατηγορία:Δορυφόροι μικρών πλανητών
Μπαγίφ
Οι κάτοικοί του είναι γνωστοί ως Μπαγιφιέν (γαλλικά: Baillifiens).
Παραπομπές
Κατηγορία:Κοινότητες της Γουαδελούπης
Μπουγιάντ
Η Μπουγιάντ (γαλλικά: Bouillante, γουαδελουπιανό κρεόλ: Bouyant) είναι γαλλική κοινότητα στον υπερπόντιο νομό και περιοχή της Γουαδελούπης.
Οι κάτοικοί της είναι γνωστοί ως Μπουγιανταί (γαλλικά: Bouillantais).
Παραπομπές
Κατηγορία:Κοινότητες της Γουαδελούπης
Κρατικό Πανεπιστήμιο της Αγίας Πετρούπολης
Το Κρατικό Πανεπιστήμιο της Αγίας Πετρούπολης (Санкт-Петербургский государственный университет, СПбГУ) είναι ρωσικό ομοσπονδιακό κρατικό ίδρυμα τριτοβάθμιας εκπαίδευσης που εδρεύει στην Αγία Πετρούπολη. Είναι το παλαιότερο και ένα από τα μεγαλύτερα πανεπιστήμια στη Ρωσία.
Ιδρύθηκε το 1724 με διάταγμα του Πέτρου Α΄, το πανεπιστήμιο από την αρχή είχε επικεντρωθεί σε θεμελιώδεις έρευνες στον τομέα της επιστήμης, της μηχανικής και των ανθρωπιστικών επιστημών και εξοπλίζει τους πτυχιούχους με ό,τι χρειάζονται για να συμβάλουν στην επιτυχία της Ρωσίας.
Αποτελείται από 24 εξειδικευμένες σχολές και ινστιτούτα, το Ακαδημαϊκό Γυμνάσιο, το Ιατρικό Κολλέγιο, το Κολλέγιο Φυσικού πολιτισμού και Αθλημάτων, Οικονομικών και Τεχνολογίας. Το πανεπιστήμιο έχει δύο κύριες πανεπιστημιουπόλεις: την μία στην Νήσο Βασιλιέφσκι και την άλλη στο Πέτερχοφ.
Κατά την σοβιετική περίοδο, ήταν γνωστό ως κρατικό πανεπιστήμιο της Λένινγκραντ (Ленинградский государственный университет). Ονομάστηκε από τον Αντρέι Ζντάνοφ το 1948.
Παραπομπές
Αγια Πετρουπολη
2482 Πέρκιν
Ο Πέρκιν (Perkin) είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1980 από το προσωπικό του Αστεροσκοπείου του Χάρβαρντ και πήρε το όνομά του προς τιμή της Γκλάντυς Πέρκιν (Gladys T. Perkin), της εταιρείας PerkinElmer Corporation, που βοήθησε το Αστεροσκοπείο.
Εξωτερικοί σύνδεσμοι-πηγές
Περκιν
Βλαδίμηρος της Βουλγαρίας
Βιογραφία
Το 853 ή το 854, ο Βουλγαρικός Στρατός ηγούμενος από τον Βλαντιμίρ, γιο του Βόρις Α΄ Βουλγαρίας εισέβαλε στη Σερβία, σε μια προσπάθεια να εκδικηθεί την ήττα του Πρεσιάν το 839-842 εναντίον του Βλαστίμιρ. Ο σερβικός Στρατός οδηγήθηκε από τον Μουτίμιρ και τα αδέρφια του, οι οποίο νίκησαν τους Βουλγάρους συλλαμβάνοντας τον Βλαντίμιρ και 12 βογιάρους. Ο Βόρις Α΄ και ο Μουτίμιρ συμφώνησαν σε ειρήνη (και ίσως μια συμμαχία), και ο Μουτίμιρ έστειλε τους γιους του Πρίμπισλαβ και Στέφαν στα σύνορα για να συνοδεύσουν τους κρατουμένους όπου αντάλλαξαν αντικείμενα ως ένα σημάδι της ειρήνης. Ο Βόρις τους έδωσε "πλούσια δώρα", ενώ του έδωσε "δύο σκλάβους, δύο γεράκια, δύο σκυλιά, και 80 γούνες".
Έγινε κυβερνήτης (κνιάζ) της Βουλγαρίας, όταν ο πατέρας του Βόρις-Μιχαήλ (ο Βόρις υιοθέτησε το όνομα Μιχαήλ-Μιχαήλ μετά το βάπτισμά του) αποφάσισε να αποσυρθεί σε ένα μοναστήρι μετά από μια βασιλεία  36 ετών. Διατηρημένες σφραγίδες με την επιγραφή "Μιχαήλ ο Μοναχός, άρχων των Βουλγάρων" υποδηλώνουν, ωστόσο ότι ο Βόρις ποτέ δεν παραιτήθηκε πλήρως από την εξουσία του.
Ο Βλαντίμιρ-Ρασάτε ήταν ο παλαιότερος γιος του Βόρις-Μιχαήλ και ενδεχομένως ο μοναδικός από αυτούς που είχαν γεννηθεί πριν την υιοθέτηση του Χριστιανισμού από τον Βόρις. Σύμφωνα με τον Αυτοκράτορα Κωνσταντίνο Ζ΄ Πορφυρογέννητο, ο Βλαντιμίρ είχε λάβει μέρος σε βουλγαρική εισβολή σε σερβικά εδάφη, που προηγήθηκε της Βαπτίσεως της Βουλγαρίας. Τα λίγα που γνωρίζουμε για την βασιλεία του περιλαμβάνουν μια στρατιωτική συμμαχία που σήνυψε το 892 με τον Ανατολικό Φραγκικό (Γερμανό) Βασιλιά Αρνούλφος της Καρινθίας εναντίον της Μεγάλης Μοραβίας, το οποίο, έχοντας κατά νου τα συμφέροντα της Βυζαντινής Αυτοκρατορίας, απευθύνθηκε έμμεσα κατά της Κωνσταντινούπολης. Αυτή ήταν μια σοβαρή εκτροπή από την φιλοβυζαντινή πολιτική του πατέρα του.
Ο Βλαντίμιρ είναι κυρίως γνωστός για την προσπάθειά του να εξαλείψει τον Χριστιανισμό στη Βουλγαρία και την επανίδρυση του Παγανισμού. Το γεγονός αυτό είναι γραμμένο από τον Κωνσταντίνο του Πρέσλαβ στο Διδακτικό Ευαγγέλιο. Ο Βλαντίμιρ άρχισε τη διαδικασία καταστροφής των Χριστιανικών ναών και της δίωξης των κληρικών, επειδή τους θεωρούσε ως όργανα του Βυζαντίου και των προσπάθειών του για να επηρεάσει το βουλγαρικό βασίλειο. Ωστόσο, ο πληθυσμός και η αριστοκρατία δεν υποστήριζαν τις δράσεις του Βλαντίμιρ-Ρασάτε, και υποστηριζόταν μόνω από μερικούς Βογιάρους. Ως εκ τούτου το 893 ο Βόριας Α΄ έφυγε από το μοναστήρι και το άφησε ακατοίκητο και εκδίωξε τον γιο του. Τύφλωσε τον Βλαντιμίρ και τον έβαλε σε ένα μπουντρούμι, όπου τα ίχνη του εξαφανίζονται.
Μετά την αντιμετώπιση της εξέγερσης του Βλαντιμίρ κατά του Χριστιανισμού, ο Βόρις τοποθέτησε τον τρίτο γιο του Συμεών στο βουλγαρικό θρόνο κατά τη διάρκεια του Συμβουλίου του Πρέσλαβ, το οποίο ήταν μια άμεση συνέπεια της αρρωστημένης προσπάθειας του Βλαντίμιρ-Ρασάτε για την αποκατάσταση του παγανισμού.
Σπύρος Μουσούρης (ηθοποιός)
Βιογραφικό
Ο Σπύρος Μουσούρης γεννήθηκε στην Αθήνα. Σπούδασε υποκριτική στην Επαγγελματική Σχολή Θεάτρου. Έπαιξε σε παραστάσεις του Εθνικού Θεάτρου καθώς και σε κινηματογραφικές ταινίες, ενώ συμμετείχε και σε ραδιοφωνικές εκπομπές, κυρίως στην εκπομπή του ΕΙΡ «Θέατρο της Τετάρτης». Ο πιο γνωστός και χαρακτηριστικός ρόλος που υποδύθηκε είναι του υπερήλικα Αγησίλαου, ως συμπρωταγωνιστής του Δημήτρη Χορν στην κινηματογραφική ταινία Αλίμονο στους νέους.
Παντρεύτηκε σε δεύτερο γάμο την επίσης ηθοποιό Κρινιώ Παπά, αδερφή του ηθοποιού και συγγραφέα Άλκη Παπά (κουνιάδα της Ειρήνης Παπά). Με την Κρινιώ Παπά συγκρότησαν θίασο, ανεβάζοντας αρχαίες τραγωδίες, αλλά και πιο σύγχρονα έργα. Στον θίασο Μουσούρη - Παπά ξεκίνησε την καριέρα του ο μεγάλος ηθοποιός Ανδρέας Μπάρκουλης.
Θέατρο
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Πηγές
Σύντομο βιογραφικό του Σπύρου Μουσούρη στον ιστότοπο ellinikoskinimatografos.gr
Συμμετοχές του Μουσούρη σε θέατρο και κινηματογράφο, στον ιστότοπο retrodb.gr
Παραπομπές
Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί θεάτρου
And the Address
200px|thumb|Το "And the Address" συμπεριλήφθηκε στο σινγκλ του κομματιού "[[Flight of the Rat"]] Το And the Address είναι ορχηστρικό τραγούδι του χαρντ ροκ συγκροτήματος Deep Purple από τον πρώτο τους δίσκο με τίτλο "Shades of Deep Purple", του οποίου αποτέλεσε το εναρκτήριο κομμάτι. Το συγκρότημα επανηχογράφησε το κομμάτι για τον 21ο δίσκο του με τίτλο "Whoosh!".
Σύνθεση και ηχογράφηση
Το κομμάτι έχει διάρκεια 4 λεπτά και 38 δευτερόλεπτα και ήταν το πρώτο τραγούδι που έπαιξαν οι Deep Purple στην πρώτη τους ζωντανή εμφάνιση, στις 20 Απριλίου 1968 στη Δανία. Μετά τη σκανδιναβική τους περιοδεία, ηχογράφησαν το πρώτο τους άλμπουμ στα "Pye's Marble Arch Studios" του Λονδίνου σε παραγωγή του Ντέρεκ Λώρενς. Κατά τις ζωντανές εμφανίσεις του συγκροτήματος, το συγκεκριμένο κομμάτι αποτελούσε όχημα για αυτοσχεδιασμό, επεκτείνοντας τη διάρκεια του ως και τα δέκα λεπτά.
Το "And the Address" συμπεριλήφθηκε στο σινγκλ του τραγουδιού "Flight of the Rat", το οποίο κυκλοφόρησε στην Αυστραλία και τη Νέα Ζηλανδία το 1970.
Ζωντανές εκτελέσεις
Ζωντανά ηχογραφημένες εκτελέσεις του "And the Address" υπάρχουν στη συλλογή "BBC Sessions 1968–1970" από τις 25 Ιουνίου 1968 για το ραδιοτηλεοπτικό δίκτυο "BBC" και στο DVD "History, Hits & Highlights '68–'76" από την τηλεοπτική εκπομπή "Playboy After Dark", το 1968.
Μέλη των Deep Purple
Το And the Address ηχογραφήθηκε από την πρώτη γραμμή μελών των Deep Purple. Η σύνθεση του συγκροτήματος είχε την εξής μορφή:
Πηγές
Κατηγορία:Τραγούδια των Deep Purple Κατηγορία:Τραγούδια του 1968 Κατηγορία:Singles του 1968 Κατηγορία:Τραγούδια του 2020
Πανελλήνιο πρωτάθλημα κλειστού στίβου γυναικών 1998
Το 13ο Πανελλήνιο πρωτάθλημα κλειστού στίβου γυναικών 1998 διοργανώθηκε από 14 ως 15 Φεβρουαρίου στο Στάδιο Ειρήνης και Φιλίας μαζί με τα αντίστοιχα: ανδρών, εφήβων και νεανίδων. Λόγω της μεγάλης συμμετοχής και των πολλών αγωνισμάτων όλων των ηλικιών επικράτησε ανοργανωσιά, με αποτέλεσμα την επόμενη χρονιά να διαχωριστεί το πρωτάθλημα μικρών ηλικιών από εκείνο των ανδρών-γυναικών. Πρωταθλητής της ομαδικής βαθμολογίας αναδείχθηκε για άλλη μια χρονιά ο Πανελλήνιος Γ.Σ.
Πηγές
Κλειστου στιβου γυναικων Κατηγορία:Στίβος το 1998 Κατηγορία:Διοργανώσεις στίβου στον Πειραιά
Μπραγκίτης
Ο μπραγκίτης (αγγλ. braggite) είναι θειούχο ορυκτό του λευκοχρύσου, του παλλαδίου και του νικελίου. Οφείλει το όνομά του στον Σερ Ουίλιαμ Χένρι Μπραγκ (Sir William H. Bragg, 1862-1942) και τον γιo του, Καθηγητή Ουίλιαμ Λώρενς Μπραγκ (W.L. Bragg, 1890-1971), καθώς ήταν το πρώτο ορυκτό που ανακαλύφθηκε και μελετήθηκε με τη βοήθεια ακτίνων Χ.
Ορυκτά με τα οποία συνδέεται είναι ο σπερρυλίτης, ο κουπερίτης, ο αυτοφυής λευκόχρυσος, ο αυτοφυής χρυσός, ο πεντλανδίτης, ο πυρροτίτης, ο χαλκοπυρίτης, ο βυσοτσκίτης και οι περισσότερο σπάνιοι κουβανίτης, κηθκονίτης, κοτουλσκίτης, τουλαμεενίτης.
Είναι από τα πλέον διαδεδομένα και οικονομικά σημαντικά μεταλλεύματα των στοιχείων της ομάδας του λευκοχρύσου. Αν και βρίσκεται σε αρκετά σημεία του πλανήτη, δεν είναι παντού οικονομικά εκμεταλλεύσιμος. Σημαντικά κοιτάσματά του υπάρχουν στο σύμπλεγμα Bushveld του Τράνσβααλ στη Νότια Αφρική, το σύμπλεγμα Stillwater της Μοντάνα (ΗΠΑ), την περιοχή Lac des Îles στο Οντάριο (Καναδάς), το σύμπλεγμα Luanga στη Βραζιλία, τη δυτική Σιβηρία και την Καρελία (Ρωσία), τη Φινλανδία, τη Σκωτία, τη Νέα Νότια Ουαλία στην Αυστραλία και την περιοχή Orepuki στη Νέα Ζηλανδία.
Σημειώσεις
Κατηγορία:Ορυκτά του λευκόχρυσου Κατηγορία:Ορυκτά του θείου Κατηγορία:Ορυκτά του παλλαδίου Κατηγορία:Ορυκτά του νικελίου
Κωνσταντίνος Α. Σταυρόπουλος
Ο '''Κωνσταντίνος Α. Σταυρόπουλος''' (15 Αυγούστου 1905 - 5 Νοεμβρίου 1984) ήταν Έλληνας νομικός. Υπηρέτησε στα Ηνωμένα Έθνη και χρημάτισε υφυπουργός Εξωτερικών.